Nafarroako Parlamentuko Mahaiak, 2018ko ekainaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Couso Chamarro jaunak aurkeztutako galdera, Triman Minerals SAU enpresaren egoerari eta Sodenak eman dion laguntza ekonomikoaren erabileraren jarraipenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko ekainaren 4an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Carlos Couso Chamarro jaunak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Garapen Ekonomikorako kontseilariak hurrengo Osoko Bilkuran ahoz erantzun dezan.

Triman Minerals SAU enpresak, zeinak Iruñean baitu egoitza, Yanguas y Miranda kaleko 1. zenbakian–, harrobietarako, meatzeetarako, herri lanetarako, eraikuntzarako eta abarretarako instalazioak fabrikatzen eta muntatzen ditu, giltza eskura. Egun, enpresaren zuzendaritza bere langileen plantillari etorkizunaren nahiz enpleguen gaineko ziurgabetasun-egoera planteatzen ari zaio, Nafarroan 60 pertsonari eragin diezaiekeen enplegu-erregulazioko espediente baten mehatxuarekin. Enpresa horrek Sodenaren diru-babesa izan du, 1,5 milioikoa. Kontseilariak zer daki Triman Minerals SAU enpresaren egoerari buruz eta zer jarraipen egin du Sodenak emandako diru-babes horren erabilerari dagokionez?

Iruñean, 2018ko maiatzaren 31n

Foru parlamentaria: Carlos Couso Chamarro